Thea Middleton is agter tralies vir ’n ondenkbare misdaad. In die tronk het sy baie tyd om te dink, maar sy kan nie altyd beheer waarheen haar gedagtes dwaal nie.
Baie van dié tyd dink sy teen wil en dank aan haar man, Clay: aan hoe lief sy vir hom was en aan die baie foute wat sy gemaak het. Sy dink ook aan haar dogters en haar seuntjie.
Klapper en sy pelle is op ’n klasuitstappie, maar omdat daar ’n storm is, mag hulle nie Skilpad­eiland verlaat nie.
Die reuseskilpad Olleminna begin vir hulle stories vertel; daarom gaan Klapper en sy tjommies saam met die seerower Barry Bakboord op ’n skattejag. Maar Barry moet Klapper en sy vriendinnetjie Mathilda red toe ’n reuse-pylinkvis die tweetjies ontvoer.